ระเบียบคณะกรรมการป้องกันและปราบปรามการทุจริตในภาครัฐระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์ วิธีการและเงื่อนไขเกี่ยวกับการแสวงหาข้อเท็จจริงและรวบรวมพยานหลักฐานพ.ศ. ๒๕๕๙ โดยที่เป็นการสมควรให้มีการกำหนดหลักเกณฑ์วิธีการ และเงื่อนไขเกี่ยวกับการแสวงหาข้อเท็จจริงและรวบรวมพยานหลักฐานในชั้นก่อนดำเนินการไต่สวนข้อเท็จจริงในเรื่องที่มีการกล่าวหาของคณะกรรมการป.ป.ท. หรือผู้ได้รับมอบหมายดำเนินการอาศัยอำนาจตามความในมาตรา๔ วรรคสอง และมาตรา ๒๙แห่งพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๑และมาตรา ๒๓/๑ วรรคสอง แห่งพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑ ซึ่งแก้ไขเพิ่มเติมโดยพระราชบัญญัติมาตรการของฝ่ายบริหารในการป้องกันและปราบปรามการทุจริต(ฉบับที่ ๒) พ.ศ. ๒๕๕๙ ประธานกรรมการป้องกันและปราบปรามการทุจริตในภาครัฐโดยความเห็นชอบของคณะกรรมการป้องกันและปราบปรามการทุจริตในภาครัฐจึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์ วิธีการ และเงื่อนไขเกี่ยวกับการแสวงหาข้อเท็จจริงและรวบรวมพยานหลักฐานพ.ศ. ๒๕๕๙ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบคณะกรรมการป้องกันและปราบปรามการทุจริตในภาครัฐว่าด้วยการมอบหมายให้เลขาธิการเป็นผู้พิจารณารับหรือไม่รับเรื่องไว้พิจารณา พ.ศ.๒๕๕๔ข้อ๔ ในระเบียบนี้ประธานกรรมการ หมายความว่าประธานกรรมการป้องกันและปราบปรามการทุจริตในภาครัฐคณะกรรมการ ป.ป.ท. หมายความว่าคณะกรรมการป้องกันและปราบปรามการทุจริตในภาครัฐเลขาธิการ หมายความว่าเลขาธิการคณะกรรมการป้องกันและปราบปรามการทุจริตในภาครัฐพนักงาน ป.ป.ท. หมายความว่าเลขาธิการ รองเลขาธิการและผู้ซึ่งคณะกรรมการป้องกันและปราบปรามการทุจริตในภาครัฐแต่งตั้งจากข้าราชการพลเรือนซึ่งดำรงตำแหน่งในระดับไม่ต่ำกว่าหัวหน้างานหรือเทียบเท่าเจ้าหน้าที่ ป.ป.ท. หมายความว่าผู้ซึ่งคณะกรรมการป้องกันและปราบปรามการทุจริตในภาครัฐแต่งตั้งจากข้าราชการพลเรือนหรือพนักงานราชการการแสวงหาข้อเท็จจริงและรวบรวมพยานหลักฐาน หมายความว่าการตรวจรับเรื่องและการดำเนินการใด ๆ ที่เลขาธิการ หรือพนักงาน ป.ป.ท.หรือเจ้าหน้าที่ ป.ป.ท. ซึ่งได้รับมอบหมายจากคณะกรรมการป.ป.ท. หรือเลขาธิการ ได้ดำเนินการเพื่อให้ได้มาซึ่งข้อเท็จจริง และพยานหลักฐานในเรื่องกล่าวหาเพียงพอต่อการไต่สวนข้อเท็จจริงต่อไปผู้กล่าวหา หมายความว่าผู้ซึ่งได้รับความเสียหายจากการกระทำการทุจริตในภาครัฐของเจ้าหน้าที่ของรัฐหรือได้พบเห็นการทุจริตในภาครัฐของเจ้าหน้าที่ของรัฐ และได้กล่าวหาตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตผู้ถูกกล่าวหา หมายความว่าผู้ซึ่งถูกกล่าวหาหรือมีพฤติการณ์ปรากฏแก่คณะกรรมการ ป.ป.ท. ว่าได้กระทำการทุจริตในภาครัฐอันเป็นมูลที่จะนำไปสู่การไต่สวนข้อเท็จจริงตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตและให้หมายความรวมถึงตัวการ ผู้ใช้ หรือผู้สนับสนุนในการกระทำดังกล่าวด้วยข้อ๕ หากคณะกรรมการ ป.ป.ท.มิได้มีมติเป็นประการอื่น ก่อนดำเนินการไต่สวนข้อเท็จจริงตามมาตรา ๒๓ให้เลขาธิการมีอำนาจดำเนินการแสวงหาข้อเท็จจริงและรวบรวมพยานหลักฐานในเรื่องกล่าวหานั้นเพื่อให้ได้ข้อเท็จจริงเพียงพอต่อการไต่สวนข้อเท็จจริงต่อไปก็ได้การดำเนินการตามวรรคหนึ่งเลขาธิการอาจมอบหมายให้พนักงาน ป.ป.ท. หรือเจ้าหน้าที่ ป.ป.ท. เป็นผู้ดำเนินการแทนก็ได้ข้อ๖ การมอบหมายให้พนักงาน ป.ป.ท.หรือเจ้าหน้าที่ ป.ป.ท. ดำเนินการ ให้เลขาธิการหรือผู้ซึ่งเลขาธิการมอบหมายเป็นผู้มีอำนาจพิจารณาจ่ายเรื่องกล่าวหาให้แก่พนักงานป.ป.ท. หรือเจ้าหน้าที่ ป.ป.ท. ผู้รับผิดชอบโดยคำนึงถึงความเชี่ยวชาญและความเหมาะสมเป็นหลักข้อ๗ เมื่อได้รับเรื่องกล่าวหาแล้วให้พนักงานป.ป.ท. หรือเจ้าหน้าที่ ป.ป.ท. ผู้รับผิดชอบดำเนินการ ดังนี้(๑)กรณีการกล่าวหาเป็นหนังสือให้พนักงาน ป.ป.ท. หรือเจ้าหน้าที่ ป.ป.ท. บันทึกชื่อและที่อยู่ของผู้กล่าวหาชื่อหรือตำแหน่งหน้าที่ของผู้ถูกกล่าวหา เรื่องที่กล่าวหาวันเดือนปีที่สำนักงานได้รับเรื่องและพฤติการณ์แห่งการกระทำความผิด และพยานหลักฐานเสนอผู้ซึ่งเลขาธิการมอบหมายเพื่อสั่งการตามที่เห็นสมควร(๒)กรณีเป็นการกล่าวหาด้วยวาจา ให้พนักงาน ป.ป.ท.หรือเจ้าหน้าที่ ป.ป.ท. ที่ได้รับมอบหมายบันทึกคำกล่าวหาไว้และหากผู้กล่าวหาอ้างพยานบุคคลหรือพยานหลักฐานใดก็ให้บันทึกไว้ แล้วดำเนินการตาม(๑) ต่อไป(๓)กรณีที่ความปรากฏว่าเรื่องกล่าวหาใดเป็นเรื่องซึ่งไม่อยู่ในอำนาจหน้าที่ของคณะกรรมการป.ป.ท. ที่จะต้องรับไว้ดำเนินการไต่สวนข้อเท็จจริง ให้พนักงาน ป.ป.ท.หรือเจ้าหน้าที่ ป.ป.ท. เสนอคณะกรรมการ ป.ป.ท.พิจารณาเพื่อส่งเรื่องให้หน่วยงานที่เกี่ยวข้องดำเนินการต่อไปข้อ๘ เมื่อได้รับเรื่องจากพนักงานสอบสวนตามมาตรา๓๐ และเป็นกรณีที่มีการกระทำความผิดทางอาญาอื่นที่มิใช่การกระทำการทุจริตในภาครัฐรวมอยู่ด้วยให้พนักงาน ป.ป.ท. หรือเจ้าหน้าที่ ป.ป.ท. นำเสนอคณะกรรมการ ป.ป.ท. ภายในระยะเวลาที่เลขาธิการกำหนดหากคณะกรรมการ ป.ป.ท. เห็นว่าให้พนักงานสอบสวนดำเนินคดีไปตามอำนาจหน้าที่จะเป็นประโยชน์กว่าจะส่งเรื่องคืนให้พนักงานสอบสวนดำเนินการตามอำนาจหน้าที่ภายในสามสิบวันนับแต่วันที่คณะกรรมการป.ป.ท. ได้รับเรื่องก็ได้ข้อ ๙ เมื่อได้รับเรื่องจากพนักงานสอบสวนตามมาตรา๓๐ โดยได้มีการควบคุมตัวผู้ถูกกล่าวหาไว้แล้วตามมาตรา ๓๐/๑ ให้พนักงาน ป.ป.ท.มีอำนาจควบคุมและพิจารณาสั่งคำร้องขอปล่อยชั่วคราวผู้ถูกกล่าวหาที่ถูกควบคุมตัวนั้นได้เช่นเดียวกับพนักงานสอบสวนตามประมวลกฎหมายวิธีพิจารณาความอาญาการปล่อยชั่วคราวตามวรรคหนึ่งให้เป็นไปตามที่ประมวลกฎหมายวิธีพิจารณาความอาญากำหนดในกรณีที่จำเป็นต้องควบคุมตัวผู้ถูกกล่าวหาไว้เพื่อประโยชน์ในการไต่สวนข้อเท็จจริงหรือการฟ้องคดีพนักงาน ป.ป.ท.อาจยื่นคำร้องขอหมายขังผู้ถูกกล่าวหาต่อศาลได้ หากกรณีที่มีการควบคุมตัวผู้ถูกกล่าวหาไว้ในอำนาจของศาลแล้วให้พนักงาน ป.ป.ท. มีอำนาจขอให้ศาลควบคุมตัวผู้ถูกกล่าวหาไว้ได้ต่อไปโดยให้มีอำนาจหน้าที่เช่นเดียวกับพนักงานสอบสวนตามประมวลกฎหมายวิธีพิจารณาความอาญาหรือพนักงานอัยการแล้วแต่กรณีระเบียบและวิธีการปฏิบัติในการควบคุมปล่อยชั่วคราว และการยื่นคำร้องขอหมายขังให้เป็นไปตามระเบียบและวิธีการที่เลขาธิการกำหนดข้อ๑๐ ในกรณีที่พนักงาน ป.ป.ท.หรือเจ้าหน้าที่ ป.ป.ท. เห็นว่าเรื่องกล่าวหาใดที่มีลักษณะ ดังต่อไปนี้ให้เสนอเลขาธิการเพื่อไม่รับเรื่องนั้นไว้พิจารณา แล้วเสนอคณะกรรมการ ป.ป.ท.เพื่อทราบต่อไป(๑)เรื่องที่คณะกรรมการ ป.ป.ช. รับไว้พิจารณาหรือได้วินิจฉัยเสร็จเด็ดขาดแล้ว(๒) เรื่องที่คณะกรรมการ ป.ป.ท. ได้วินิจฉัยเสร็จเด็ดขาดแล้วและไม่มีพยานหลักฐานใหม่ซึ่งเป็นสาระสำคัญแห่งคดี(๓)เรื่องที่ผู้ถูกกล่าวหาถูกฟ้องเป็นคดีอาญาในประเด็นเดียวกันและศาลประทับฟ้องหรือพิพากษาหรือมีคำสั่งเสร็จเด็ดขาดแล้วโดยไม่มีการถอนฟ้องหรือทิ้งฟ้องหรือเป็นกรณีที่ศาลยังไม่ได้วินิจฉัยในเนื้อหาแห่งคดี(๔)เรื่องที่ผู้ถูกกล่าวหาพ้นจากการเป็นเจ้าหน้าที่ของรัฐก่อนถูกกล่าวหาเกินกว่าห้าปีข้อ๑๑ ในกรณีที่พนักงาน ป.ป.ท.หรือเจ้าหน้าที่ ป.ป.ท. เห็นว่าเรื่องกล่าวหาใดที่มีลักษณะ ดังต่อไปนี้ให้เสนอเลขาธิการเพื่อพิจารณารับหรือไม่รับหรือสั่งจำหน่ายเรื่องภายในระยะเวลาที่เลขาธิการกำหนดแล้วเสนอคณะกรรมการ ป.ป.ท.เพื่อพิจารณาสั่งให้แล้วเสร็จภายในสามเดือนนับแต่วันที่ได้รับเรื่องกล่าวหา(๑)เรื่องที่ไม่ระบุพยานหลักฐานหรือระบุพฤติการณ์แห่งการกระทำชัดเจนเพียงพอที่จะดำเนินการไต่สวนข้อเท็จจริงได้(๒)เรื่องที่ล่วงเลยมาแล้วเกินห้าปีนับแต่วันเกิดเหตุจนถึงวันที่มีการกล่าวหา และเป็นเรื่องที่ไม่อาจหาพยานหลักฐานเพียงพอที่จะดำเนินการไต่สวนข้อเท็จจริงต่อไปได้(๓)เรื่องที่คณะกรรมการ ป.ป.ท. เห็นว่า ไม่ใช่เป็นการกระทำผิดวินัยอย่างร้ายแรง(๔)เรื่องที่องค์กรบริหารงานบุคคลหรือหน่วยงานของรัฐกำลังพิจารณาอยู่หรือได้พิจารณาเป็นที่ยุติแล้วและไม่มีเหตุแสดงให้เห็นว่าการพิจารณานั้นไม่ชอบข้อ ๑๒ ในการแสวงหาข้อเท็จจริงและรวบรวมพยานหลักฐานในเรื่องกล่าวหาให้เลขาธิการหรือพนักงานป.ป.ท. หรือเจ้าหน้าที่ ป.ป.ท.ดำเนินการเพื่อทราบรายละเอียดว่าผู้ถูกกล่าวหาเป็นเจ้าหน้าที่ของรัฐที่อยู่ในอำนาจหน้าที่ของคณะกรรมการป.ป.ท. หรือไม่ มีพฤติการณ์แห่งการกระทำผิดและมีพยานหลักฐานเพียงพอต่อการไต่สวนข้อเท็จจริงต่อไปหรือไม่ในการแสวงหาข้อเท็จจริงและรวบรวมพยานหลักฐานในเรื่องกล่าวหาให้เลขาธิการหรือพนักงาน ป.ป.ท. หรือเจ้าหน้าที่ ป.ป.ท.ที่เลขาธิการมอบหมายดำเนินการ ดังต่อไปนี้(๑)ขอให้ผู้กล่าวหาและบุคคลที่เกี่ยวข้องมาให้ถ้อยคำ(๒) ขอทราบข้อเท็จจริง หรือขอเอกสารหรือรวบรวมพยานหลักฐานใด ๆ ที่เกี่ยวข้องจากหน่วยงานของรัฐ ส่วนราชการ รัฐวิสาหกิจสถาบันการเงิน หรือจากบุคคลใด ๆ มาประกอบการพิจารณา(๓)ตรวจสอบสถานที่เกิดเหตุ หรือสถานที่ที่เกี่ยวข้องกับประเด็นตามคำกล่าวหาและจัดทำบันทึกการตรวจสอบรวมเรื่องไว้ข้อ๑๓ ก่อนเริ่มสอบปากคำผู้ให้ถ้อยคำให้แจ้งผู้ให้ถ้อยคำทราบว่าพนักงาน ป.ป.ท. หรือเจ้าหน้าที่ป.ป.ท. มีฐานะเป็นเจ้าพนักงานตามประมวลกฎหมายอาญา การให้ถ้อยคำอันเป็นเท็จต่อพนักงานป.ป.ท. หรือเจ้าหน้าที่ ป.ป.ท. เป็นความผิดตามกฎหมายข้อ๑๔ การสอบปากคำ ผู้ให้ถ้อยคำ ให้บันทึกถ้อยคำโดยมีสาระสำคัญตามแบบที่คณะกรรมการ ป.ป.ท. กำหนด เมื่อได้บันทึกถ้อยคำเสร็จแล้วให้อ่านให้ผู้ให้ถ้อยคำฟัง หรือจะให้ผู้ให้ถ้อยคำอ่านเองก็ได้ แล้วให้ผู้ให้ถ้อยคำและพนักงาน ป.ป.ท. หรือเจ้าหน้าที่ ป.ป.ท.ซึ่งเป็นผู้บันทึกถ้อยคำและร่วมในการสอบปากคำ ลงลายมือชื่อไว้ในบันทึกถ้อยคำนั้นถ้าบันทึกถ้อยคำมีหลายหน้าให้พนักงานป.ป.ท.หรือเจ้าหน้าที่ ป.ป.ท.อย่างน้อยหนึ่งคนกับผู้ให้ถ้อยคำลงลายมือชื่อกำกับไว้ทุกหน้าในบันทึกถ้อยคำห้ามมิให้ขูดลบหรือบันทึกข้อความทับถ้าจะต้องแก้ไขข้อความที่ได้บันทึกไว้แล้วให้ใช้วิธีขีดฆ่าหรือตกเติมและให้พนักงาน ป.ป.ท. เจ้าหน้าที่ ป.ป.ท.อย่างน้อยหนึ่งคนกับผู้ให้ถ้อยคำลงลายมือชื่อกำกับไว้ทุกแห่งที่ขีดฆ่าหรือตกเติมในกรณีที่ผู้ให้ถ้อยคำไม่ยอมลงลายมือชื่อให้บันทึกเหตุแห่งการไม่ลงลายมือชื่อไว้ในบันทึกถ้อยคำนั้น ในกรณีที่ผู้ให้ถ้อยคำไม่สามารถลงลายมือชื่อได้ให้นำประมวลกฎหมายแพ่งและพาณิชย์มาใช้บังคับโดยอนุโลมข้อ๑๕ การบันทึกถ้อยคำ ให้ใช้ภาษาไทยแต่ถ้ามีความจำเป็นต้องแปลภาษาไทยท้องถิ่นหรือภาษาถิ่นหรือภาษาต่างประเทศเป็นภาษาไทยหรือต้องแปลภาษาไทยเป็นภาษาไทยท้องถิ่นหรือภาษาถิ่นหรือภาษาต่างประเทศให้ใช้ล่ามแปลในกรณีที่ผู้ให้ถ้อยคำไม่สามารถพูดหรือเข้าใจภาษาไทยหรือสามารถพูดหรือเข้าใจเฉพาะภาษาไทยท้องถิ่นหรือภาษาถิ่นและไม่มีล่าม ให้พนักงาน ป.ป.ท. หรือเจ้าหน้าที่ ป.ป.ท. จัดหาล่ามให้โดยมิชักช้าในกรณีที่ผู้ให้ถ้อยคำไม่สามารถพูดหรือได้ยินหรือสื่อความหมายได้ และไม่มีล่ามภาษามือให้พนักงาน ป.ป.ท. หรือเจ้าหน้าที่ ป.ป.ท.จัดหาล่ามภาษามือให้หรือจัดให้ถาม ตอบ หรือสื่อความหมายโดยวิธีอื่นที่เห็นสมควรเมื่อมีล่ามแปลคำให้การคำพยานหรืออื่น ๆ ล่ามต้องแปลให้ถูกต้อง ล่ามต้องสาบานหรือปฏิญาณตนว่าจะทำหน้าที่โดยสุจริตใจจะไม่เพิ่มเติมหรือตัดทอนสิ่งที่แปลให้ล่ามลงลายมือชื่อในคำแปลนั้นข้อ๑๖ ในกรณีที่พนักงาน ป.ป.ท.หรือเจ้าหน้าที่ ป.ป.ท.เห็นว่าการอ้างพยานหลักฐานในเรื่องกล่าวหาใดจะทำให้การแสวงหาข้อเท็จจริงและรวบรวมพยานหลักฐานเกิดความล่าช้าโดยไม่จำเป็นหรือเป็นการประวิงเวลาหรือมิใช่พยานหลักฐานสำคัญ พนักงาน ป.ป.ท. หรือเจ้าหน้าที่ ป.ป.ท. จะงดเสียก็ได้แต่ต้องบันทึกเหตุที่งดนั้นไว้ในรายงานด้วยข้อ๑๗ เมื่อพนักงาน ป.ป.ท. หรือเจ้าหน้าที่ป.ป.ท. ได้ดำเนินการแสวงหาข้อเท็จจริงแล้วเสร็จให้จัดทำรายงานการแสวงหาข้อเท็จจริงและรวบรวมพยานหลักฐานเสนอคณะกรรมการป.ป.ท. ตามแบบที่คณะกรรมการ ป.ป.ท. กำหนด โดยอย่างน้อยต้องมีสาระสำคัญ ดังต่อไปนี้(๑)ชื่อและที่อยู่ของผู้กล่าวหา(๒)ชื่อและตำแหน่งหน้าที่ของผู้ถูกกล่าวหา(๓)เรื่องที่กล่าวหา ข้อกล่าวหา และพฤติการณ์การกระทำผิดตามข้อกล่าวหา(๔)วัน เวลา และสถานที่เกิดเหตุ(๕)อายุความ(๖)สรุปข้อเท็จจริงและพยานหลักฐานที่เกี่ยวข้องซึ่งได้จากการแสวงหาข้อเท็จจริง(๗)เหตุผลในการพิจารณาทั้งในปัญหาข้อเท็จจริงและข้อกฎหมายบทบัญญัติของกฎหมายที่ยกขึ้นอ้างอิง(๘)สรุปความเห็นเกี่ยวกับเรื่องที่กล่าวหาว่าเพียงพอต่อการไต่สวนข้อเท็จจริงต่อไปหรือไม่อย่างใดเมื่อดำเนินการตามวรรคหนึ่งแล้วให้พนักงาน ป.ป.ท. หรือเจ้าหน้าที่ ป.ป.ท.เสนอรายงานการแสวงหาข้อเท็จจริงและรวบรวมพยานหลักฐานในเรื่องกล่าวหาพร้อมทั้งความเห็นต่อผู้บังคับบัญชาที่ได้รับมอบหมาย เพื่อนำเสนอเลขาธิการหรือผู้ซึ่งเลขาธิการมอบหมายพิจารณาหากเลขาธิการหรือผู้ซึ่งเลขาธิการมอบหมายเห็นว่าควรแสวงหาข้อเท็จจริงและรวบรวมพยานหลักฐานเพิ่มเติมให้พนักงาน ป.ป.ท. หรือเจ้าหน้าที่ ป.ป.ท. จัดการตามคำสั่งดังกล่าวโดยเร็วข้อ๑๘ เมื่อได้ดำเนินการตามข้อ ๑๗ หากเรื่องกล่าวหาใดไม่ปรากฏพยานหลักฐานและพฤติการณ์แห่งการกระทำชัดเจนเพียงพอที่จะดำเนินการไต่สวนข้อเท็จจริงต่อไปได้ให้เลขาธิการเสนอคณะกรรมการ ป.ป.ท. เพื่อพิจารณาไม่รับเรื่องกล่าวหานั้นเรื่องกล่าวหาใดมีข้อเท็จจริงและพยานหลักฐานเพียงพอต่อการไต่สวนข้อเท็จจริงให้พนักงานป.ป.ท. หรือเจ้าหน้าที่ ป.ป.ท.นำเสนอเลขาธิการเพื่อให้สั่งไต่สวนข้อเท็จจริงเบื้องต้นตามมาตรา ๒๓/๒ หรือเสนอคณะกรรมการป.ป.ท. ดำเนินการตั้งคณะอนุกรรมการไต่สวนข้อเท็จจริงหรือมอบหมายให้พนักงาน ป.ป.ท.หรือเจ้าหน้าที่ ป.ป.ท. ดำเนินการแสวงหาข้อมูลและรวบรวมพยานหลักฐานเพื่อที่จะทราบข้อเท็จจริงหรือมูลความผิดก็ได้ตามมาตรา๓๒เรื่องกล่าวหาใดควรส่งให้ผู้บังคับบัญชาหรือผู้มีอำนาจแต่งตั้งถอดถอนของผู้ถูกกล่าวหาดำเนินการทางวินัยหรือดำเนินการตามอำนาจหน้าที่หรือส่งเรื่องให้พนักงานสอบสวนดำเนินการตามประมวลกฎหมายวิธีพิจารณาความอาญาหรือควรจำหน่ายคดีออกจากสารบบความเนื่องจากผู้ถูกกล่าวหาถึงแก่ความตายหรือควรดำเนินการเป็นประการอื่น ให้เลขาธิการเสนอคณะกรรมการ ป.ป.ท.พิจารณาดำเนินการ แล้วแต่กรณีหากคณะกรรมการป.ป.ท. พิจารณาจากรายงานการแสวงหาข้อเท็จจริงและรวบรวมพยานหลักฐานที่ได้เสนอแล้วเห็นว่ายังไม่เพียงพอ ให้คณะกรรมการ ป.ป.ท.แจ้งเลขาธิการเพื่อแสวงหาข้อเท็จจริงและรวบรวมพยานหลักฐานเพิ่มเติมข้อ๑๙ กรณีสำนักงาน ป.ป.ท. พนักงานป.ป.ท. หรือเจ้าหน้าที่ ป.ป.ท.พบว่าหน่วยงานของรัฐมีวิธีปฏิบัติหรือการดำเนินงานที่เป็นเหตุให้เกิดความเดือดร้อนแก่ผู้ใช้บริการหรือประชาชนและส่อไปในทางทุจริตในภาครัฐหรือเป็นเหตุให้เกิดความเสียหายแก่ทางราชการอย่างร้ายแรงให้เสนอเลขาธิการเพื่อนำเสนอคณะกรรมการ ป.ป.ท. พิจารณาดำเนินการตามมาตรา ๕๘/๒เว้นแต่มีเหตุความจำเป็นเร่งด่วนหรือเหตุอันสมควร ถ้าไม่ดำเนินการทันทีจะเกิดความเสียหายอย่างร้ายแรงให้เลขาธิการแจ้งให้ประธานกรรมการ หรือกรรมการ ป.ป.ท. ที่ได้รับมอบหมายให้ความเห็นชอบก่อนดำเนินการตามมาตรา ๕๘/๒และให้เลขาธิการรายงานการปฏิบัติให้คณะกรรมการ ป.ป.ท. ทราบโดยด่วนข้อ๒๐ ในการแสวงหาข้อเท็จจริงและพยานหลักฐานหากพนักงาน ป.ป.ท. หรือเจ้าหน้าที่ ป.ป.ท. พบว่าการดำเนินการโครงการใดมีการกำหนดวงเงินสูงเกินที่เป็นจริงหรือไม่คุ้มค่าให้เสนอเลขาธิการเพื่อพิจารณาแจ้งให้สำนักงานการตรวจเงินแผ่นดินดำเนินการตามอำนาจหน้าที่ต่อไปแล้วรายงานให้คณะกรรมการ ป.ป.ท. ทราบข้อ๒๑ เรื่องกล่าวหาใดที่คณะกรรมการป.ป.ท. รับไว้ไต่สวนข้อเท็จจริง บรรดาเอกสารและพยานหลักฐานต่าง ๆที่ได้มาตามระเบียบนี้ ให้นำไปใช้เป็นพยานหลักฐานในชั้นไต่สวนข้อเท็จจริงข้อ๒๒ การดำเนินการใด ๆที่เกี่ยวข้องกับการแสวงหาข้อเท็จจริงและรวบรวมพยานหลักฐานในเรื่องกล่าวหาที่คณะกรรมการป.ป.ท. ได้ดำเนินการก่อนระเบียบนี้ใช้บังคับ ให้ยังคงมีผลสมบูรณ์ใช้ได้ข้อ๒๓ ให้ประธานกรรมการเป็นผู้รักษาการตามระเบียบนี้ให้คณะกรรมการป.ป.ท. มีอำนาจตีความและวินิจฉัยชี้ขาดปัญหาที่เกิดขึ้นจากการบังคับใช้ระเบียบนี้ประกาศ ณ วันที่ ๙กันยายน พ.ศ. ๒๕๕๙กิตติ ลิ้มชัยกิจประธานกรรมการป้องกันและปราบปรามการทุจริตในภาครัฐชวัลพร/ปริยานุช/จัดทำ๒๖ กันยายน๒๕๕๙นุสรา/ตรวจ๒๕ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๘๓ ก/หน้า ๑๔/๒๓ กันยายน ๒๕๕๙